《送雷伯威》
元代·刘祁

朔风起天末，落木鸣空山。冰霜正凝冱，游子百里还。

出郭送将别，徘徊上高原。如何暌离情，对此芳岁阑。

壮士志四方，不须涕汍澜。人生非山海，会面亦不难。

愿子崇明德，馀功振文翰。长因东南鸿，惠我金玉言。

作者简介：祁字京叔，浑源人。弱冠举金进士，廷试失意，即闭户读书。凡七年而殁，年四十八。京叔好三苏文，为学能自刻厉，文章议论，粹然一出于正。有《神川遁士集》二十卷、《处言》四十三篇、《归潜志》三卷。